Рим папаһы Бенедикт XVI йома көн өс көнлөк визит менән Ливанға килде. Был һуңғы 15 йыл эсендәге Католик сиркәүе башлығының Ливанға тәүләп килеүе. Бында ул ил етәкселеге, күренекле сәйәсмәндәр, шулай уҡ дини башлыҡтар менән осрашырға ниәтләй. Бейрутта Бенедикт XVI үткәрәсәк йәкшәмбеләге көндөҙгө ғибәҙәттә Ливандың үҙенән һәм күрше Сүриә, Иордания, Ирак илдәренән 500 000 самаһы кеше ҡатнашыр, тип көтөлә.